

Broj: 05-04-133-8/22

Datum: 12.05.2022 godine

**- ODLUKA O PONIŠTENJU POSTUPKA JAVNE NABAVKE -**

Na osnovu člana 69. stav 2. tačka d), člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na preporuku Komisije za javnu nabavku iznesene u zapisniku broj: 05-04-133-7/22 od 12.05.2022 godine, u postupku javne nabavke radova na izgradnji oborinskog kolektora površinskih voda na regionalnoj cesti R-456 Priboj – Sapna do recipijenta, na st.km. 12+200, JU Direkcija regionalnih cesta TK donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke radova na izgradnji oborinskog kolektora površinskih voda na regionalnoj cesti R-456 Priboj – Sapna do recipijenta, na st.km. 12+200 iz razloga što su cijene svih prihvatljivih ponuda znatno veće od osiguranih sredstava za predmetnu nabavku (član 69. stav 2. tačka e) Zakona o javnim nabavkama BiH).

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-133/22 od 27.04.2022 godine.

Javna nabavka je provedena putem otvorenog postupka.

Procijenjena vrijednost javne nabavke bez PDV-a je 33.574,30 KM.

Obavještenje o nabavci broj: 997-1-3-31-3-46/22 objavljeno 27.04.2022 godine.

Komisija za javnu nabavku imenovana je Rješenjem broj:05-04-133-3/22 od 11.05.2022. godine.

Komisija za javnu nabavku dostavila je dana 12.05.2022 godine Zapisnik o radu broj: 05-04-133-7/22 od 12.05.2022 godine.

U postupku po Zapisniku o radu je utvrđeno da je Komisija za javnu nabavku blagovremeno i pravilno izvršila otvaranje ponuda i ocjenu kvalifikovanosti ponuda, o čemu je sačinila odgovarajuće zapisnik, u kojem je utvrđeno sljedeće:

- da je ukupan broj pristiglih ponuda 1;

- da je blagovremeno zaprimljena 1 ponuda;

- da nije bilo neblagovremeno zaprimljenih ponuda;

Nakon otvaranja ponuda Komisija je pristupila analizi dostavljenih ponuda. Uvidom u priloženu dokumentaciju i suštinskom provjerom sadržaja i validnosti dokumentacije, Komisija je utvrdila da ponude svih ponuđača ispunjavaju kvalifikacione uslove propisane tenderskom dokumentacijom.

Prema kriteriju za izbor ponude, ponude su nakon izvršenog otvaranja rangirane na slijedeći način:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude** | **Ukupan broj bodova** |
| **1.** | d.o.o. Izgradnja Teočak | **38.306,27 KM bez PDV-a** | **100 bodova** |

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je primljena jedna ponuda, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja održavanje e – aukciju.

Kako je procijenjena vrijednost javne nabavke radova radova na izgradnji oborinskog kolektora površinskih voda na regionalnoj cesti R-456 Priboj – Sapna do recipijenta, na st.km. 12+200 iznosila je 33.574,30 KM bez PDV-a. a ponuđena cijena iznosi 38.306,27 KM bez PDV-a i znatno je viša od procijenjene vrijednosti, Komisija predlaže ugovornom organu da donese Odluku o poništenju postupka javne nabavke nabavke radova na izgradnji oborinskog kolektora površinskih voda na regionalnoj cesti R-456 Priboj – Sapna do recipijenta, na st.km. 12+200., u skladu sa članom 69. stav 2. tačka e) Zakona o javnim nabavkama BiH.

Nadalje, u postupku ocjene provedenog postupka, direktor JU Direkcija regionalnih cesta TK nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka nabavke data u skladu sa Zakonom o javnim nabavkama, podzakonskim i internim aktima i tenderskim dokumentom.

Iz navedenih razloga, primjenom člana 69. stav 2. tačka e) Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl.pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva